b'\n_START_ARTICLE_\nBare Popari\xc4\x87\n_START_SECTION_\n\xc5\xbdivotopis\n_START_PARAGRAPH_\nPu\xc4\x8dku \xc5\xa1kolu poha\xc4\x91a u Trogiru, gimnaziju svr\xc5\xa1ava u Splitu, bogosloviju je zapo\xc4\x8deo studirati u Zadru. Zaredio se u Gorici. Po zavr\xc5\xa1etku bogoslovnih studija, jedno je vrijeme radio kao bilje\xc5\xbenik u pisarnici splitske biskupije. Kad je splitski biskup Naki\xc4\x87 uklanjao sve\xc4\x87enike - prista\xc5\xa1e glagolja\xc5\xa1ke slu\xc5\xbebe, Popari\xc4\x87u ostaje bez posla u biskupskoj pisarnici._NEWLINE_Potom odlazi u Zagreb i na Filozofskom fakultetu upisuje povijest. Diplomirao je 1894. godine, te se zaposlio kao pomo\xc4\x87ni u\xc4\x8ditelj na splitskoj gimnaziji. Tri godine kasnije pola\xc5\xbee profesorski ispit, 1909. po\xc4\x8dinje raditi na realnoj gimnaziji u Zagrebu, 1911. postaje lektor za talijanski jezik na Filozofskom fakultetu u Zagrebu. Ve\xc4\x87 sljede\xc4\x87e godine objavljuje svoju "Slovnicu i vje\xc5\xbebenicu talijanskoga jezika za srednja, pomorska i trgova\xc4\x8dka u\xc4\x8dili\xc5\xa1ta". Umirovljen je 1927. godine.\n_START_SECTION_\nPopari\xc4\x87 povijesnik\n_START_PARAGRAPH_\nMe\xc4\x91u prvi radovima iz povijesti valja zabilje\xc5\xbeiti djelo "Hercezi svetoga Save: 50 godina povjesti hercegova\xc4\x8dke" o Stjepanu Kosa\xc4\x8di, pretisak je izdan drugi put u povodu stote obljetnice Matice Hrvatske 1942., tre\xc4\x87e, kriti\xc4\x8dko izdanje iza\xc5\xa1lo je 1997. godine, \xc5\xa1to ukazuje na trajnu vrijednost Popari\xc4\x87evog rada kao povjesni\xc4\x8dara.'